ལི་ཞུའེ་ཅུན་གྱིས་ཤིན་ཅང་ཡུ་གུར་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་བློ་མཐུན་ཁྲེན་ཆོན་གོས་བོད་ཀྱི་མི་རིགས་ཁག་གི་མི་དམངས་ལ་བྱམས་བརྩེའི་འཚམས་འདྲི་གནང་ལུགས་བརྒྱུད་བསྒྲགས་གནང་ཞིང་།ཁོང་གིས་ད་ཐེངས་བོད་ཀྱི་བྱ་གཞག་ཁག་ལ་ཐོབ་པའི་གྲུབ་འབྲས་མངོན་གསལ་དོད་པོ་མིག་མཐོང་ལག་ཟིན་བྱུང་ལ།བོད་ཀྱི་མི་རིགས་ཁག་གི་ལས་བྱེད་པ་དང་མང་ཚོགས་མཐུན་སྒྲིལ་མཉམ་གནས་དང་ཁྱིམ་ཚང་གཅིག་ལྟ་བུའི་ཞི་མཐུན་གྱི་རྣམ་པ་ཚོར་བྱུང་བས་སེམས་འགུལ་དང་ལྕག་སྐུལ་ཟབ་མོ་ཐེབས་བྱུང་།ཤིན་ཅང་དང་བོད་གཉིས་ཀྱིས་འབྲེལ་མཐུད་དང་རོགས་ལས་བྱ་རྒྱུར་སྔར་བས་ཤུགས་སྣོན་བརྒྱབ་ནས་ཕྱོགས་ཁག་གི་སྤེལ་རེས་མཉམ་ལས་སྔར་བས་རྒྱ་ཆེ་བ་དང་རིམ་པ་སྔར་བས་མཐོ་བའི་ཕྱོགས་སུ་འཕེལ་རྒྱས་འགྲོ་རྒྱུར་སྐུལ་འདེད་གཏོང་རྒྱུ་མ་ཟད།ཤིན་ཅང་དང་བོད་ཀྱི་མཉམ་ལས་འཕེལ་རྒྱས་ཀྱི་རྣམ་པ་གསར་པ་རྒྱུན་ཆད་མེད་པར་གཏོད་རྒྱུའི་རེ་བ་ཡོད་ཅེས་གསུངས་པ་རེད།